
	ข้อมูลที่เกี่ยวข้องกับการให้คำยินยอมและเอกสารอื่น ๆ ภาษาที่ใช้ต้องเป็นภาษาที่เข้าใจง่าย หลีกเลี่ยงศัพท์และสำนวนภาษาทางวิชาการ ศัพท์ภาษาอังกฤษ หากจำเป็นต้องใช้ ต้องมีคำอธิบายประกอบด้วย 
อย่า ตัดตอนข้อความในข้อเสนอโครงการวิจัย/โครงร่างวิทยานิพนธ์มาใช้เป็นข้อมูลสำหรับกลุ่มตัวอย่าง/ผู้มีส่วนร่วมในการวิจัย เพราะเป็นภาษาทางวิชาการ ควรเขียนใหม่ให้เป็นภาษาที่คนทั่วไปสามารถเข้าใจได้ ข้อมูลที่ปรากฏในเอกสารควรเรียงเป็นลำดับ และปรับเนื้อหาให้สอดคล้องกับงานวิจัยที่เสนอให้คณะกรรมการพิจารณา
การนำเสนออย่างชัดเจน ถูกต้อง ครบถ้วน เรียบร้อย สมบูรณ์ จะเป็นประโยชน์ต่อตัวท่านเองเพราะเป็นการประหยัดเวลาของผู้วิจัยและเจ้าหน้าที่สำนักงาน รวมทั้งเป็นการป้องกันการต้องแก้ไขกลับไปกลับมาหลายครั้ง
โปรดเลือกใช้สรรพนามและคำเรียกขานให้เหมาะสมกับผู้มีส่วนร่วมในการวิจัย ไม่จำเป็นต้องใช้ “ท่าน” เสมอไป 
โปรดปรับลักษณะของแบบฟอร์มให้สอดคล้องกับวิธีการเก็บรวมรวบข้อมูล



เอกสารข้อมูลสำหรับกลุ่มตัวอย่าง/ผู้มีส่วนร่วมในการวิจัย
 (สำหรับ...(โปรดระบุหากมีจำนวนแบบฟอร์มมากว่า 1 ชุด )...)
ชื่อโครงการวิจัย .................................................................................................................................................................
ชื่อผู้วิจัยหลัก ..................................................................................ตำแหน่ง......................................................................
สถานที่ติดต่อผู้วิจัย (ที่ทำงาน) ...........................................................................................................................................
(ที่บ้าน) ..............................................................................................................................................................................
โทรศัพท์ (ที่ทำงาน) ....................................................ต่อ .................... โทรศัพท์ .............................................................
โทรศัพท์มือถือ ............................................................... อีเมล .........................................................................................

1. ขอเรียนเชิญท่านเข้าร่วมในการวิจัย ก่อนที่ท่านจะตัดสินใจเข้าร่วมในการวิจัย มีความจำเป็นที่ท่านควรทำความเข้าใจว่างานวิจัยนี้ทำเพราะเหตุใด และเกี่ยวข้องกับอะไร กรุณาใช้เวลาในการอ่านข้อมูลต่อไปนี้อย่างละเอียดรอบคอบ ท่านสามารถสอบถามได้ หากถ้อยความใดไม่ชัดเจน หรือขอข้อมูลเพิ่มเติมได้
2. โครงการวิจัยนี้จัดทำขึ้นเพื่อ (โปรดระบุวัตถุประสงค์การวิจัย โดยไม่ต้องใส่เป็นรายข้อ) ประโยชน์ที่คาดว่าจะได้รับจากการวิจัยนี้คือ (โปรดระบุประโยชน์ที่คาดว่าจะได้รับจากการวิจัย โดยไม่ต้องใส่เป็นรายข้อ) ระยะเวลาที่จะทำวิจัยทั้งสิ้น (ขอให้ระบุระยะเวลาตลอดทั้งโครงการตั้งแต่ร่างโครงการถึงเสร็จสิ้นโครงการ เช่น 1 ปี จากเดือนตุลาคม 2562 ถึงเดือนกันยายน 2563)
3. ท่านได้รับเชิญให้เข้าร่วมการวิจัยนี้เนื่องจาก (โปรดระบุ เช่น ท่านใช้อินเตอร์เน็ตเป็นประจำ, ท่านเป็นครูประจำการที่สอนในรายวิชาสังคมศึกษา) จำนวนผู้เข้าร่วมการวิจัยทั้งสิ้น (โปรดระบุ เช่น 20 คน)
4. หากท่านตัดสินใจเข้าร่วมการวิจัยแล้ว ผู้วิจัยจะขอ (โปรดระบุ เช่น สัมภาษณ์ท่าน/ให้ท่านร่วมแสดงความคิดเห็นในการประชุมกลุ่ม/ให้ท่านตอบแบบสอบถาม) ในประเด็นเกี่ยวกับ (โปรดระบุประเด็นของแบบสัมภาษณ์ การประชุมกลุ่ม แบบสอบถาม) โดยใช้เวลาใน ( โปรดระบุ เช่น การสัมภาษณ์/การตอบแบบสอบถาม/การประชุมกลุ่ม) ประมาณ  (โปรดระบุเวลา) นาที ซึ่งมีคำถามทั้งหมด…………..ข้อ (โปรดปรับให้เข้ากับการเก็บรวบรวมข้อมูลของท่าน) 
5. ข้อมูลที่ได้จาก.... (เลือกวิธีการเก็บรวบรวมข้อมูลที่เกี่ยวข้องกับโครงการวิจัย เช่น การสัมภาษณ์/การประชุมกลุ่ม/การตอบแบบสอบถาม) ผู้วิจัยจะขออนุญาต (โปรดระบุ เช่น บันทึกเสียง ถ่ายภาพ บันทึกวิดีทัศน์ และถอดเทปบันทึกเสียง เป็นต้น และขอให้ผู้วิจัยระบุการบันทึกข้อมูลที่สอดคล้องกับงานวิจัยของผู้วิจัย) และจะดำเนินการทำลายข้อมูลตลอดจนข้อมูลอื่น ๆ ทั้งหมดที่เกี่ยวข้องกับท่านภายหลังเสร็จสิ้นการวิจัย (ขอให้ผู้วิจัยระบุระยะเวลาเป็น เดือน/ปี พร้อมกับวิธีการทำลายข้อมูล หากผู้วิจัยต้องการเก็บรักษาไว้เพื่อศึกษาต่อหรือเก็บไว้เป็นข้อมูลของทางวิชาการที่มีค่า ขอให้ผู้วิจัยแจ้งและระบุไว้ในหนังสือยินยอม)
6. (โปรดระบุความเสี่ยงที่ผู้เข้าร่วมการวิจัยอาจได้รับ) ท่านอาจรู้สึกอึดอัด หรืออาจรู้สึกไม่สบายใจอยู่บ้างกับบางคำถาม ท่านมีสิทธิ์ที่จะไม่ตอบคำถามเหล่านั้นได้ รวมถึงท่านมีสิทธิ์ถอนตัวออกจากโครงการนี้เมื่อใดก็ได้ โดยไม่ต้องแจ้งให้ทราบล่วงหน้า และการไม่เข้าร่วมวิจัยหรือถอนตัวออกจากโครงการวิจัยนี้ จะไม่มีผลกระทบต่อท่านแต่อย่างใด
7. ข้อมูลส่วนตัวของท่านจะถูกเก็บรักษาไว้ ไม่เปิดเผยต่อสาธารณะเป็นรายบุคคล แต่จะรายงานผลการวิจัยเป็นภาพรวม ผู้ที่มีสิทธิ์เข้าถึงข้อมูลของท่านจะมีเฉพาะผู้ที่เกี่ยวข้องกับการวิจัยนี้ และคณะกรรมการจริยธรรมการวิจัยในคนเท่านั้น
8. การวิจัยครั้งนี้ท่านจะไม่เสียค่าใช้จ่ายใด ๆ และท่านจะได้รับ (โปรดระบุให้ชัดเจน ว่าเป็นอะไร เช่น ค่าตอบแทนจำนวน xxx บาท เป็นต้น ในกรณีที่เป็นของที่ระลึก โปรดระบุชนิดของของที่จะได้อย่างชัดเจน เช่น ปากกา 1 ด้าม ถุงผ้า 1 ใบ สมุดบันทึก 1 เล่ม เป็นต้น หากไม่มีให้ระบุว่าท่านจะไม่ได้รับค่าตอบแทนในการเป็นตัวอย่างการวิจัย) เป็นการชดเชย..........(โปรดระบุ เช่น ค่าเสียเวลา การชดเชยการเดินทาง ของที่ระลึก ของรางวัล เป็นต้น).........
9. หากท่านมีข้อสงสัยใด ๆ โปรดสอบถามเพิ่มเติม โดยติดต่อกับผู้วิจัยได้ตลอดเวลา และหากผู้วิจัยมีข้อมูลเพิ่มเติมที่เป็นประโยชน์หรือโทษเกี่ยวกับการวิจัย ผู้วิจัยจะแจ้งให้ท่านทราบอย่างรวดเร็ว เพื่อให้กลุ่มตัวอย่าง/ผู้มีส่วนร่วมในการวิจัยพิจารณาว่ายังสมัครใจจะมีส่วนร่วมในงานวิจัยต่อไปหรือไม่ (ไม่ต้องระบุข้อความที่เป็นตัวหนา หากเป็นการเก็บข้อมูลเพียงครั้งเดียว เช่น การตอบแบบสัมภาษณ์เพียงครั้งเดียว และไม่สามารถติดต่อกลุ่มตัวอย่าง/ผู้มีส่วนร่วมในการวิจัยได้อีก)
10. หากท่านไม่ได้รับการปฏิบัติตามข้อมูลดังกล่าวข้างต้น ท่านสามารถร้องเรียนได้ที่คณะกรรมการพิจารณาจริยธรรมการวิจัยในคน กลุ่มสหสถาบัน ชุดที่ 2 สังคมศาสตร์ มนุษยศาสตร์ และศิลปกรรมศาสตร์ จุฬาลงกรณ์มหาวิทยาลัย อาคารจามจุรี 1 ห้อง 114 ถนนพญาไท แขวงวังใหม่ เขตปทุมวัน กรุงเทพฯ 10330 โทรศัพท์ 0 2218 3210-11 อีเมล curec2.ch1@chula.ac.th 


ลงชื่อ .................................................                    ลงชื่อ.................................................
       (................................................)		      	    (...............................................)
   ผู้วิจัยหลัก	        			          ที่ปรึกษาวิทยานิพนธ์
				                    (สำหรับนิสิตบัณฑิตศึกษา)

หมายเหตุ โปรดลบข้อความแนะนำในตัวเอียงสีแดง และผู้วิจัยต้องระบุข้อตามแบบฟอร์มให้ครบถ้วน 

